Publication: Magyar Közlöny
Issue: MK-1999-35 (Year: 1999, Number: 35)
Era: 1990-2004
Section: az 5/1990. (IV. 12.) KöHÉM rendelethez]
Paragraph Index: 780

d) a járművet műszaki okból a rendőrhatóság a forgalomból kivonta, vagy kitiltotta. 1.3. Az előzetes járművizsgálat végzésének feltételei 1.3.1. A tanúsítványadó csak az 1.2. pontban meghatározott korlátozás hatálya alá nem eső járművek esetében végezhet előzetes járművizsgálatot, illetőleg állíthat ki „Tanúsítvány”-t. 1.3.2. A tanúsítványadó az 5. számú mellékletben meghatározott tárgyi feltételek biztosítását az előzetes járművizsgálati tevékenységéhez kapcsolódóan folyamatosan, de a tanúsítványadói tevékenységének megkezdése előtt naponta, tételesen köteles ellenőrizni. A tanúsítványadó az előírt tárgyi feltételek hiánya esetében előzetes járművizsgálatot nem végezhet, és azt a kijelölt vizsgáló állomás vezetője részére haladéktalanul köteles bejelenteni. 1.3.3. A tanúsítványadó köteles a műszeres mérés során keletkezett adatokat a mérőeszközzel kinyomtatni és amennyiben az lehetséges, az adatokat tároltatni. A mérési eredmény kinyomtatására nem alkalmas eszközzel mért adatokat a területi közlekedési felügyelet által arra alkalmasnak nyilvánított bizonylaton (mérési jegyzőkönyv) kell kézzel feltüntetni és azt a „Tanúsítvány”-hoz csatolni. 1.3.4. A tanúsítványadó a tevékenységét az e rendeletben és az MR-ben foglalt előírások, valamint a tanúsítványadói képzés során megszerzett szakmai ismeretek alkalmazásával köteles végezni. 1.3.5. A tanúsítványadó felelős azért, hogy tevékenységét az 5. számú mellékletben meghatározott technológia betartásával végezze, a vizsgált járműhöz kiállított „Tanúsítvány”-ban a rendeletben előírtak szerinti vizsgálati eredményeket és megállapításokat valósághűen feltüntesse, továbbá az ügyvitelre vonatkozó előírásokat teljesítse.

Source: https://magyarkozlony.hu/hivatalos-lapok/510312109e9376f2d3f7e8f515df70a5bb524563/dokumentumok/e4ad193a6b72d89387533e2a7329a002a9bb3f37/letoltes